open-index/open-wikipedia-markdown huggingface dataset:
Dzeliwe of Eswatini

**Inkhosikati LaShongwe** (b. **Dzeliwe Shongwe** 1927 na 2003) bụ Queen Regent nke Eswatini n'etiti 21 Septemba 1982 na 9 Ọgọstụ 1983. Ọ bụ nwunye eze Sobhuza nke Abụọ nke Eswatini, ya na ya nwere otu nwa, Prince Khuzulwandle Dlamini. 

Mgbe di ya nwụsịrị n'ọnwa Ọgọstụ n'afọ 1982, Royal Congress kpọrọ Dzeliwe dị ka Queen Regent, na Prince Sozisa Dlamini dị ka "Onye nyere ikike", ma ọ bụ onye ndụmọdụ onye na-achị achị, rụọ mgbe Prince Makhosetive, nke eze họpụtara dị ka onye nọchiri ya, ruru afọ iri na asatọ. Liqoqo (otu ndị ndụmọdụ ọdịnala) kwadọrọ  ọchịchị ya, mana n'oge na-adịghị anya enwere nghọtahie n'etiti Praịm Minista ya, Mabandla Dlamini, na ndị ọzọ so na Congress nke Mfanasibili Dlamini duziri. Nsogbu ndị a gara n'ihu ruo na 25 Machị 1983, mgbe Prince Bhekimpi Dlamini nọchiri Prince Mabandla. Queen Dzeliwe megidere nchụpụ a, nke a mere ka Ntfombi nke Eswatini (nne Prince Makhosetive) dochie ya dị ka onye na-achị achị n'ikpeazụ n'afọ ahụ. 

E chiri Prince Makhosetive okpueze na iri na abụọ na ise  Eprel 1986 na aha Eze Mswati nke Atọ nke Eswatini. N'ọnwa Mee, Mswati gbasara Liqoqo, na-eme ka ike ya sie ike ma na-ahazi gọọmentị. N'ọnwa Mee afọ 1987, e boro mmadụ iri na abụọ ebubo ịgba ọchịchị mgba okpuru na ịgba ọchịchị mgbaasị n'ihe gbasara iwepu Queen Regent Dzeliwe n'afọ 1983. Eze Mswati guzobere ụlọ ikpe pụrụ iche iji kpee ikpe mpụ ndị a megide Eze ma ọ bụ Eze Nwanyị Regent, ebe ndị a na-ebo ebubo enweghị ikike nnọchite anya iwu. N'ọnwa Machị afọ 1988, ụlọ ikpe gbara ha akwụkwọ, ọ bụ ezie na a tọhapụrụ ha n'ọnwa Julaị. 

N'agbata afọ 1981 na afọ 1985, Queen Dzeliwe nọgidekwara na-arụ ọrụ dịka onye isi oche nke National Congress.

## Ebensidee
Hawa Ghasia

**Hawa Abdulrahman Ghasia** (amụrụ na ọnwa 10 Jenụwarị na afọ 1966) bụ onye ndọrọ ndọrọ ọchịchị Tanzania nke so n'òtù Chama Cha Mapinduzi (CCM) na-achị achị na onye omeiwu nke oge atọ maka mpaghara Mtwara Rural kemgbe na afọ 2005. Ọ bụ onye bụbu Minista nke Steeti na Ọfịs Praịm Minista maka Nchịkwa Ógbè na Gọọmentị Obodo.

## Ihe ndị mere n'oge gara aga
A mụrụ Ghasia na 10 Jenụwarị 1966. Ọ gụsịrị akwụkwọ na Ndanda Secondary School n'afọ 1989. O nwetara diplọma dị elu site na Institute of Development Management - Mzumbe na 1995. O nwetara nzere masta ya na Mahadum Ọrụ Ugbo nke Sokoine n'afọ 2003. Ọ rụrụ ọrụ ogologo oge dị ka onye na-eme atụmatụ akụ na ụba na-arụ ọrụ maka kansụl obodo Mtwara na kansụl mpaghara Maasai n'etiti afọ 1992 na afọ 2005.

## Ọrụ ndọrọ ndọrọ ọchịchị ya
A họpụtara Ghasia dị ka onye CCM na-azọ ọkwa maka Mtwara Rural District na ntuli aka ndị omeiwu nke afọ 2005, na-enweta votu 529 ma merie mmadụ anọ ndị ọzọ na-azọrọ ọkwa maka nhọpụta ahụ, gụnyere Juma Chinavati na votu 372 na onye na-achị Abdillahi Namkulala na votu 135.

Mgbe ntuli aka ahụ gasịrị, n'afọ 2006, a họpụtara ya dị ka Minista nke Steeti n'ọfịs onye isi ala maka ọrụ ọha na eze na njikwa ma jee ozi n'ọrụ a ruo n'afọ 2012. N'agbata na afọ 2012 na afọ 2015, ọ rụrụ ọrụ dị ka Minista n'ọfịs Praịm Minista maka nchịkwa mpaghara na Gọọmentị Obodo.

Na ntuli aka ndị omeiwu nke afọ 2015, Ghasia nọ n'ọsọ dị nso, merie Suleiman Fadhili nke CHADEMA site na ogugu votu 24,258 na ogugu 22,615 . A mara nhọpụta ya aka n'ụlọ ikpe na ndị na-arịọ arịrịọ na-ebo ebubo mmebi iwu na aghụghọ na ịtụ vootu na ịtụ voolu. E wepụrụ ikpe ahụ n'ihi na etinyela akwụkwọ ahụ otu ụbọchị n'azụ oge.

Ọ nataghị ọfịs minista na ọchịchị onye isi ala ọhụrụ bụ John Magufuli. Kama nke ahụ, Ghasia bụ onye isi oche nke Kọmitii Na-ahụ Maka Mmefu ego nke ndị omeiwu.

## Ebesidee

Òtù:Mmadụ ndi di ndụ
Barbro Cecilia Johansson

**Barbro Cecilia Johansson** (September 25, 1912 na December 7, 1999) bụ onye ozi ala ọzọ Swedish-Tanzanian.

## Akụkọ ndụ ya
A mụrụ Barbro na St. John's Parish Malmö, obodo nke atọ kachasị ukwuu na Sweden na ọnwa Septemba 12, nke afọ 1912.  Ọ bụ nwa nwanyị nke Anders Johansson na onye nkuzi ụlọ akwụkwọ Betzy Persson Hussénius. Mgbe ọ gụsịrị akwụkwọ ịghọ onye nkuzi na Sweden, ọ gara Tanzania (nke a maara dị ka Tanganyika) na afọ 1946 iji jee ozi na Chọọchị Sweden (Chọọchị Evangelical Lutheran Swedish state). Mgbe ọ nọ n'ọkwa ya na Tanzania, ọ kwadoro iwu ụlọ akwụkwọ ụmụ nwanyị na Kashasha, Bukoba na afọ 1949, a họpụtakwara ya ka ọ sonye na ndị omeiwu mba ahụ na afọ 1959 dị ka onye nnọchi anya mpaghara Mwanza na onye otu Tanganyika African National Union (TANU), nke mechara jikọta ya na Chama Cha Mapinduzi. O mechara bụrụ onye minista dị mkpa na Gọọmentị Tanzania.

Ọ bụkwa onye isi ụlọ akwụkwọ ụmụ nwanyị, onye ndụmọdụ onye nnọchi anya Tanzania na Sweden, onye otu Mahadum Dar es-Salaam ma na-arụsi ọrụ ike mgbe niile n'imeziwanye agụmakwụkwọ ndị okenye. Ka oge na-aga, ọ ghọrọ ezigbo enyi nke Onye isi ala Julius Nyerere. Ọ pụtakwara maka nnwere onwe na mpaghara ndị ọzọ nke ndịda Afrịka, dị ka African National Congress. Ọ natara nzere doctorate na Mahadum Gothenburg n'afọ 1968 ma nye ya (Illis quorum) n'afọ 1990.

## Ebesidee

## Ịgụ ihe ọzọ ya

* Barbro Cecilia Johansson at Svenskt kvinnobiografiskt lexikon
Mgeni Jadi Kadika

**Mgeni Jadi Kadika** (Amụrụ n'afọ 1957) bụ onye omeiwu Tanzania maka Civic United Front .

Mgeni Kadika gụrụ akwụkwọ na Pandani, Pemba North, na-ahapụ ụlọ akwụkwọ sekọndrị n'afọ 1976. Site n'afọ 1977 ruo afọ 1980 ọ rụrụ ọrụ na Zanzibar Ministry of Trade, ma site n'afọ 1980 ruo afọ 1988 ọ bụ onye njikwa na ụlọ ahịa na-arụkọ ọrụ ọnụ.

Ọ banyere na National Assembly na 2005 dị ka onye Special Seats MP, ma nwee oche ya na ntuli aka 2010 na 2015.

N'ọnwa Mee 2016, Kadika jụrụ ma gọọmentị ga-enye agụmakwụkwọ ọha na eze na nyocha gbasara ọrịa fibroid uterine. N'ọnwa Eprel afọ 2020, o gosipụtara nchegbu banyere ọrịa akụrụ na-arịwanye elu na Tanzania, ma rịọ Minista Ahụike, Ummy Mwalimu, ka ọ wepụta ọnụ ọgụgụ mpaghara. N'ọnwa Mee 2020, ọ jụrụ Minista Ahụike, Ummy Mwalimu, ihe gọọmentị Tanzania na-eme, karịa nyocha ókèala, iji chebe ụmụ amaala Tanzania na COVID-19.

Mgeni Kadika bụ otu n'ime ndị omeiwu iri abụọ na otu hapụrụ CUF iji sonye na ACT-Wazalendo n'ọnwa June 2020.

## Ebenside

Òtù:Mmadụ ndi di ndụ
Sheroo Keeka

**Sheroo Dara Keeka** (11 Septemba 1921 14 Septemba 2006) bụ onye ndọrọ ndọrọ ọchịchị a mụrụ na India na Tanganyika . N'afọ 1955, ọ bụ otu n'ime ụmụ nwanyị atọ mbụ a họpụtara na Kansụl Iwu.

A mụrụ ya na India n'afọ 1921, Keeka gara St. Xavier's College na Bombay. Ọ kwagara Tanganyika, wee bụrụ onyeisi ụlọ akwụkwọ Aga Khan Girls School na Dodoma n'afọ 1940, ọrụ ọ rụrụ ruo afọ 1944. N'afọ 1953, ọ ghọrọ onye isi oche nke alaka Dodoma nke Tanganyika Society for Prevention of Cruelty to Animals. Di ya Dara Framroze Keeka, onye gụsịrị akwụkwọ na St. Xavier's College, bụ onye ọka iwu a ma ama na onyeisi oche nke Dodoma Town Council.

N'afọ 1955, a họpụtara ya na Kansụl Iwu na-anọchite anya Central Province dị ka otu n'ime ụmụ nwanyị atọ mbụ, na-eje ozi ruo n'afọ 1958. O mechara mee mkpọsa maka 'Votes for Married Women', ma jee ozi dị ka onyeisi oche nke alaka Dodoma nke Tanganyika Council of Women site n'afọ 1958 ruo afọ 1962. Ọ bụkwa onye kọmishọna Girl Guides site n'afọ 1960 na onye otu kọmitii nke alaka Dodoma nke Tanganyika Red Cross.

## Ebenside
Bernadette Kunambi

**Bernadette** ma ọ bụ **Bernadeta Nemphombe Kunambi** (Amụrụ na 2 June 1934) bụ onye ndọrọ ndọrọ ọchịchị Tanzania. Ọ bụ National General Secretary nke YWCA, Onye isi oche nke Tanganyika Council of Women, na onye omeiwu.

A mụrụ Bernadette Kunambi na Morogoro . Ọ gụrụ akwụkwọ na Mhonda Girls School site n'afọ 1945 ruo afọ 1948.

Ọ lụrụ Patrick Kunambi (1916 ruo afọ 2011), onye isi na onye guzobere TANU bụ ezigbo enyi Julius Nyerere.

Onye Roman Katọlik, Kunambi sonyere na Nzukọ Ndịozi nke East Frican Lay Apostolate nke afọ 1961 nke Bishọp Blomjous kwadoro na Social Training Centre ya na Nyegezi. N'afọ 1969, o sonyere na Seminar Study Year, mmemme iji tụlee Chọọchị Katọlik na Tanzania n'ìhè nke Vatican II.

N'afọ 1969, Julius Nyerere họpụtara Kunambi, onye na-arụbu ọrụ dị ka onye nkuzi, dị ka Kọmishọna mpaghara maka Kilosa District.

## Ebenside
Rosebud Kurwijila

**Rosebud Violet Kurwijila**, nke Tanzania, bụ Kọmishọna African Union maka akụ na ụba na ọrụ ugbo. Ọ bụbu onye nhazi mmepe mmemme maka ACTIONAID na Tanzania.

Rosebud Kurwijila, Kọmishọna maka akụ na ụba ime obodo na ọrụ ugbo, bụ nwa amaala Tanzania.  O nwere nzere bachelọ na ọrụ ugbo na Mahadum Ọrụ Ugbo nke Sokoine, Tanzania (1976), nzere masta na akụ na ụba ugbo na Маhadum London (1983) yana nzere masta nke nkà ihe ọmụma na akụ na akụ na ụzụ mmepe na Mahadim East Anglia (UK) (1994).

N'oge ọrụ ya, ọ rụrụ ọrụ ọtụtụ oge dị ka onye ndụmọdụ na mpaghara dị iche iche metụtara ọrụ ugbo, akụ na ụba ime obodo na nchekwa nri.  Site n'afọ 1995 rụọ afọ 1997, ọ bụ onye isi ndụmọdụ na ụlọ ọrụ ndụmọdụ ebe ọ na-ahụ maka nnweta ọrụ na mmezu ọrụ.

O bipụtara ọtụtụ isiokwu na akwụkwọ akụkọ mba ụwa gbasara nchekwa nri, akụ na ụba ime obodo, teknụzụ ọrụ ugbo na nsogbu ndị ọzọ metụtara ya.

Mpaghara ikike ya gụnyere njikwa mmemme, nhazi iwu na njikwa ndị ọrụ.

Ọ lụrụ di ma nwee ụmụ nwoke anọ. Di ya, Prọfesọ Lusato Kurwijila, nwụrụ na Morogoro, Tanzania n'ụbọchị 8 Ọgọst 2021.

## Ebenside

Òtù:Mmadụ ndi di ndụ
Arthur Blaxall

**Arthur William Blaxall** (15 Mee 1891 5 Disemba 1970) bụ onye ụkọchukwu Anglican nke South Africa nke biri ma rụọ ọrụ na South Africa maka ihe ka ukwuu n'oge ndụ ya nke a maara karịsịa maka ozi ya n'etiti ndị ìsì na ndị ntị chiri.

A mụrụ Arthur William Blaxall na Britain n'ụbọchị 15 Mee 1891. Ọ rụrụ ọrụ na Agha Ụwa Mbụ dị ka onye na-ahụ maka ahụike, rụrụ ọrụ dị ka onye ozi ala ọzọ maka ndị ntị chiri na Birmingham wee gaa South Africa n'afọ 1923, ya na nwunye ya Florence. O guzobere ụlọ ọrụ Ezenzeleni maka ndị ìsì na Roodepoort n'afọ 1939.

N'afọ 1954, o guzobere ụlọ akwụkwọ Arthur Blaxall maka ndị ìsì, mana a manyere ya ịgbanwe aha ya mgbe a chụgara ya n'ihi mmegide ya na gọọmentị National Party n'afọ 1964.

## Ebenside
Alphaeus Zulu

**Alpheus Hamilton Zulu** (29 Julaị 1905 26 Ọgọst 1987) bụ bishọp Anglịkan na ọkara nke abụọ nke narị afọ nke 20. Ọ gụrụ akwụkwọ na Mahadum nke South Africa, a họpụtara ya n'afọ 1940. N'afọ 1948, ya na Revd Philip Mbata, *Iviyo* loFakazi bakaKristu (The Legion of Christ's Witnesses) guzobere: otu òtù na-adọrọ mmasị n'ime Chọọchị Anglican.

N'ịgbaso curacy na St Faith's Mission, Durban ọ bụ onye ụkọchukwu na-elekọta ya site n'afọ 1952 ruo afọ 1960 mgbe ọ ghọrọ bishọp suffragan nke Diocese nke St John's (nke a na-akpọ Assistant Bishop of St John'S). Nkwalite ka ọ bụrụ bishọp nke itoolu nke Zululand sochiri. Site n'afọ 1978 ruo mgbe ọ nwụrụ n'afọ 1987, ọ bụ onye isi oche nke Nzukọ Ndị Omeiwu KwaZulu.

## Ebenside
Devi Prasad (artist)

**Devi Prasad** (1921 June 1, 2011) bụ onye India na-ese ihe na onye na-eme udo. Ọ bụ onye na-ese ihe, Onye na-ese foto, onye nkuzi nka na onye na-ahụ maka udo.

## Oge ọ malitere
Devi Prasad gụrụ akwụkwọ na Shantiniketan nke Rabindranath Tagore nakwa na Sevagram.

## Ọrụ, ọrụ udo na ọnwụ
E mere nnukwu ihe ngosi, The Making of the Modern Indian Artist-Craftsman, na New Delhi na Mee 2010, ebe ọrụ ya na-agafe afọ 65 malite na ụfọdụ n'ime ọrụ nka mbụ nke Devi Prasad. A họọrọ ihe osise e mere na Santiniketan na 1938 ma mechie na I gosi nke ụfọdụ ndị ikpeazụ (site na 2003 ruo 2004) nke e mere oge ikpeazụ o ji ụlọ ọrụ ya mee ihe na Delhi.
Naman Ahuja, onye haziri ihe ngosi ahụ, bụ onye mmụta na ụlọ ọrụ ya ma dee ọtụtụ ihe banyere onye nkuzi ya na-echeta Prasad dị ka onye nwere ọmịiko, onye na-eche echiche miri emi.
Devi Prasad bụkwa onye na-ahụ maka udo na onye na-eme udo na-a kwalite echiche nke Mahatma Gandhi na Rabindranath Tagore.

Ọ rụrụ ọrụ na mba ụwa na War Resisters' International (WRI) ruo ọtụtụ iri afọ, na-eje ozi n'ọfịs ya na London dị ka odeakwụkwọ ukwu site na 1962 ruo 1972 tupu oge ya dị ka onyeisi oche site na 1972 ruo 1975. Akụkọ ihe mere eme nke nzukọ ahụ, War is a Crime Against Humanity: The story of War Resisters' International, e bipụtara na 2005.

Devi Prasad nwụrụ na Delhi na 1 June 2011.

## Hụkwa

* Ndepụta nke ndị na-eme udo

## Ihe odide

## Njikọ mpụga

* Ajụjụ ọnụ Devi Prasad
* Ajụjụ ọnụ banyere Livemint
Fatimé Kimto

**Fatimé Kimto** (nwụrụ na Mee 21, na afọ 2015) bụ onye ndọrọ ndọrọ ọchịchị Chad. Ọ bụ nwanyị mbụ jere ozi n'ọkwa kansụl n'akụkọ ihe mere eme nke mba ahụ.

Kimto bụ onye Alakụba si n'akụkụ ndịda nke mba ahụ. A họpụtara ya na kọmitii na afọ 1982, ọ ghọrọ Minista na-ahụ maka mmekọrịta ọha na eze na ụmụ nwanyị; ọ nọgidere n'ọkwa ahụ ruo na afọ 1984. Ọ rụrụ ọrụ ugboro abụọ ọzọ na kansụl n'oge ọrụ ya; ọ bụ Minista na-ahụ maka ọrụ ọha na eze na ezinụlọ site na afo 1999 ruo n'afọ 2001 na ọzọ site na afo 2004 ruo na afọ 2005, ọ bụkwa Minista na ọrụ ọha na ibe ya, ọrụ, na ọrụ site na n'afọ 2005 ruo n'afọ 2007. N'ọkwa nke abụọ, o kwuru okwu na nzukọ nke Nzukọ Ezumezu nke United Nations na afọ 2000, na-ewere dịka isiokwu ya ịha nhata nke ụmụ nwoke na ụmụ nwanyị. N'oge ọ malitere ọrụ, ọ bụkwa onye otu politburo nke National Union for Independence and Revolution. Otu n'ime ihe ndị ọ na-echegbu onwe ya mgbe ọ nọ na gọọmentị bụ okwu metụtara ọrụ na ọnọdụ ndị ọrụ na Chad na ikike ụmụ nwanyị na obodo Chad.

Kimto nwụrụ na N'Djamena mgbe ọ rịasịrị ọrịa ogologo oge; mgbe ọ nwụrụ, ụmụ anọ hapụrụ ya, Alain, William, Olivier, Chantal na di ya Dongus Kimto. Otú ọ dị, nwanne ya nwoke ọ hụrụ n'anya bụ Onye Ọkachamara. Kimto Ngomdji_ nnukwu onye mgbakọ na mwepụ (onye bi na Naijiria) gakwara n'enweghị ụmụ ise, Johnson, Patricia, Rita, Emmanuel na Blessing. Ọ bụ gọọmentị nọ n'ọchịchị chọpụtara ọnwụ ya.

## Ebenside

Òtù:Ọnwụ 2015
Bertha Kingori

**Ndigwako Bertha Akim Kingori** (n'ụbọchị 19 Nọvemba 1930 ruo n'ụbọchị 4 Nọvember 2013) bụ onye nkuzi na onye ndọrọ ndọrọ ọchịchị Tanzania. A họpụtara ya na Kansụl Iwu n'afọ 1957.

A mụrụ Kingori na Tukuyu n'ọnwa Nọvemba 1930 n'aka Subila Kabonga na Akim Mwakosya. Otu n'ime ụmụ agbọghọ ole na ole si n'obodo ya gaa ụlọ akwụkwọ, ọ gụrụ akwụkwọ na Tabora Girls School na Gayaza High School na King's College Budo boarding schools na Uganda.  N'afọ 1954 ọ malitere ịmụ ihe na Makerere College n'okpuru agụmakwụkwọ gọọmentị, nweta diplọma na agụmakwụkwọ. Mgbe ọ laghachiri Tanganyika, Kingori rụrụ ọrụ dị ka onye nkuzi na Loleza Girls' School na Mbeya. Ọ gara Makerere College na Uganda n'afọ ndị 1950 n'okpuru agụmakwụkwọ gọọmentị. N'oge ọ na-agụ akwụkwọ, o nyekwara aka na ụlọ ọgwụ ụmụaka na Kampala. N'afọ 1956, e nyere ya Van Leer na Atlanta Fellowship, nke mere ka ọ gụọ akwụkwọ na Mount Holyoke College na United States ruo otu afọ.

Mgbe ọ laghachiri Tanganyika, ọ kụziri na kọleji ọzụzụ ndị nkuzi na Butimba na Mpwapwa wee bụrụ onye isi ụlọ akwụkwọ Bwiru Girls' Secondary School na Mwanza. A họpụtara ya na Kansụl Iwu n'afọ 1957. N'afọ sochirinụ ọ lụrụ Peter Gathura Kingori, onye ya na ya mụrụ ụmụ ise. N'afọ 1965, a họpụtara ya na Kansụl Mahadum East Africa. N'afọ 1967, a họpụtara ya ka ọ bụrụ odeakwụkwọ nke òtù ụmụ nwanyị nke Umoja Wa Wanawake Wa Tanzania. Onye otu National Christian Council nke Kenya, ọ bụ nwanyị Africa mbụ a họpụtara na Anglican Consultative Council n'afọ 1973.

Ọ nwụrụ na Kenya n'ọnwa Nọvemba afọ 2013 ma lie ya na Mwalimu Kingīori Farm na Nyeri.

## Ebenside
Susan Kolimba

Dr. Susan Kolimba (amụrụ na ọnwa 8 Disemba na afọ 1964) bụ onye nkuzi na onye ndọrọ ndọrọ ọchịchị Tanzanian nke so na Chama Cha Mapinduzi (CCM) na-achị. Ọ rụrụ ọrụ dị ka osote minista na-ahụ maka ihe gbasara mba ofesi na imekọ ihe ọnụ n'Ebe Ọwụwa Anyanwụ Afrịka ruo na ọnwa Septemba 26, na afọ 2018. Ọ bụ onye omeiwu otu oge ebe a họpụtara ya na oche pụrụ iche echekwara maka ụmụ nwanyị.

## Mmalite na agụmakwụkwọ ya
A mụrụ Susan Kolimba na ọnwa 8 Disemba na afọ 1964. Ọ gụsịrị akwụkwọ na Kibosho Girls Secondary School n'afọ 1982. Degree mbụ ya bụ diplọma na nkuzi, nke ọ natara na afọ nke 1988 site na Marangu Teachers Training College. Mgbe ọ gụsịrị akwụkwọ na onye nkuzi sekọndrị ruo afọ atọ. Ọ malitere ọrụ iwu. Ọ natara LL ya.[Ihe e dere n'ala ala peeji]M na PhD na iwu na afọ 1996, 1998 na kwa 2002 n'otu n'otu, niile sitere na Mahadum Enyi nke Ndị Mmadụ nke Russia. Ọ kụziri iwu dị ka onye nkuzi na Open University of Tanzania n'etiti afọ 2005 na 2016. Ọ ghọrọ Dean nke Faculty of Law na 2010.

## Ọrụ ndọrọ ndọrọ ọchịchị ya
Dr. Kolimba sonyere na CCM na 2007 ma rụọ ọrụ n'ọtụtụ ọrụ otu gụnyere na ngalaba ụmụ nwanyị nke otu ahụ. A họpụtara ya ka ọ bụrụ oche na Nzukọ Ndị Omeiwu nke Tanzania n'afọ 2015 maka oche e debere maka ụmụ nwanyị.

A họpụtara Kolimba ka ọ bụrụ osote minista na Ministry for Foreign Affairs and East African Cooperation na gọọmentị onye isi ala a họpụtara ọhụrụ bụ John Magufuli mgbe ntuli aka na afọ 2015 gasịrị. Ọ na-eje ozi n'okpuru Minista Dr. Augustine Mahiga Dị ka minista na-ahụ maka imekọ ihe ọnụ n'Ebe Ọwụwa Anyanwụ Afrịka, Dr. Kolimba ṅụrụ iyi dị ka onye otu ex-officio nke Nzukọ Ndị Ome Iwu nke Ọwụwa Ọwụwa Afrịka. Ọ malitekwara ọrụ nke Onye isi oche nke East African Community Council of Ministers.

## Ebesidee

Òtù:Mmadụ ndi di ndụ
De Villiers

**Aha nna de Villiers** sitere French na Afrikaans. Ọ nwere ike izo aka na:

* De Villiers (onye na-ede egwuregwu) (ihe dị ka nafọ otu puku na nari isii rue afọ otu puku na nari nari asatọ na otu), onye France na-ede ihe nkiri na onye na-eme ihe nkiri
* AB de Villiers, onye bụbu onye na-eme egwuregwu cricket mba Ndịda Africa
* De Villiers Graaff, onye bụbu onye ndọrọ ndọrọ ọchịchị South Africa
* CJ de Villiers, onye bụbu onye egwuregwu cricket nke Ndịda Africa
* Fanie de Villiers, onye bụbu onye egwuregwu cricket nke Ndịda Africa
* Gerard de Villiers, onye France na-ede akụkọ ndị nledo
* Giniel de Villiers, onye ọkwọ ụgbọala na-agba ọsọ na Ndịda Africa
* HO de Villiers, onye bụbu onye egwuregwu rugby union nke Ndịda Africa
* Jackie de Villiers (1894-1960), onye ọka ikpe South Africa
* Jacob de Villiers (1868-1932), onye ọka ikpe na Chief Justice nke South Africa
* Jean de Villiers, onye bụbu onye egwuregwu rugby mba South Africa
* Jan-Izak de Villiers, onye bụbu onye egwuregwu cricket na hockey nke mba Namibia
* Johan Zulch de Villiers (1845-1910), onye ndọrọ ndọrọ ọchịchị South Africa
* John de Villiers (1842-1914), onye ọka iwu Cape, onye ọka ikpe na onye isi ikpe nke South Africa
* Juan de Villiers, onye bụbu onye egwuregwu cricket nke South Africa
* M.L. de Villiers [af] (1885&#x2013;1977), South African clergyman and composer
* Nannie de Villiers, onye na-egwu tenis na South Africa
* Peggy de Villiers (amụrụ n'afọ 1993), onye South Africa na-egwu mmiri ntị chiri
* Peter de Villiers, onye nkuzi rugby union nke South Africa a kpọrọ aha na 2008 dị ka onye isi nkuzi nke otu mba ahụ, Springboks
* Philippe de Villiers, onye ndọrọ ndọrọ ọchịchị French
* Pieter de Villiers, onye na-agba ọsọ na South Africa
* Pieter de Villiers, onye a mụrụ na South Africa na-egwu egwuregwu rugby mba France
* Ryan de Villiers (amụrụ n'afọ 1992), onye na-eme ihe nkiri na South Africa
Emily Hobhouse

thumb|Emily Hobhouse

**Emily Hobhouse** (n'ụbọchị 9 Eprel 1860 ruo n'ụbọchị 8 June 1926) bụ onye Britain na-eme mkpọsa maka ọdịmma, onye na-emegide agha, na onye na-eme udo. A na-echeta ya karịsịa maka ịdọrọ uche ọha na eze Britain, na ịrụ ọrụ iji gbanwee, ọnọdụ ndị a napụrụ n'ime ogige ịta ahụhụ ndị Britain na South Africa e wuru iji tụọ ndị Boer na ndị nkịtị Africa mkpọrọ n'oge Agha nke Abụọ nke Boer.

A mụrụ ya na St Ive, nso Liskeard na Cornwall, ọ bụ nwa nwanyị Caroline (née Trelawny) na Reginald Hobhouse, onye isi Anglican na onye isi ụka mbụ nke Bodmin. Ọ bụ nwanne nwanyị Leonard Trelawny Hobhouse, onye na-ahụ maka udo na onye na-akwado nnwere onwe ọha na eze. Ọ bụ nwa nwanne nne nke abụọ nke onye na-eme udo Stephen Henry Hobhouse ma nwee mmetụta dị ukwuu n'ebe ọ nọ.

Nne ya nwụrụ mgbe ọ dị afọ 20, ọ nọrọ afọ iri na anọ sochirinụ na-elekọta nna ya na-arịa ọrịa. Mgbe nna ya nwụrụ na 1895 ọ gara Minnesota ịrụ ọrụ ọdịmma n'etiti ndị ọrụ Cornish bi n'ebe ahụ, ọ bụ nwunye Achịbishọp nke Canterbury haziri njem ahụ. N'ebe ahụ, ọ kwere John Carr Jackson nkwa ọlụlụ ma di na nwunye ahụ zụrụ otu anụ ụlọ na Mexico mana nke a enweghị ọganihu ma kwụsị nkwa ahụ. Ọ laghachiri England n'afọ 1898 mgbe ọ tụfuru ọtụtụ ego ya n'otu atụmatụ. Ihe mkpuchi agbamakwụkwọ ya (nke ọ na-eyitụbeghị) na-akwụnye n'isi ụlọ ọrụ nke Oranje Vrouevereniging (Orange Women's Society) na Bloemfontein, nzukọ ọdịmma ụmụ nwanyị mbụ na Orange Free State, dị ka  nnọchianya nke mkpebi ya maka ịkwalite ụmụ nwanyị.

## Ebenside
Stella Martin Manyanya

**Stella Martin Manyanya** (amụrụ n'ụbọchị nke anọ n'ọnwa Ọgọstụ n'afọ 1962) bụ onye ndọrọ ndọrọ ọchịchị CCM nke Tanzania na onye omeiwu maka mpaghara Nyasa kemgbe afọ 2010. N'ọnwa Ọktoba 2017, a họpụtara ya dị ka osote minista nke ụlọ ọrụ, azụmahịa na itinye ego.

## Mmalite na agụmakwụkwọ ya
Ọ gara Nambingi Primary School, maka afọ mbụ ya n'ụlọ akwụkwọ elementrị, site na afọ 1969 ruo 1970. Ọ gara ụlọ akwụkwọ praịmarị Maguu, gụsịrị akwụkwọ elementrị n'ebe ahụ n'afọ 1975. Site na na afọ 1976 ruo na afọ 1979, ọ gara Songea Girls Secondary School, na Songea, maka ọmụmụ ya na Ordinary Level Secondary School. O nwere nzere mahadum na injinia eletrik, nke ọ nwetara na Mahadum Sayensị na Teknụzụ nke Norway na Mahadụ nke Dar es Salaam.

## Akụkọ ihe mere eme nke ọrụ ya
Ọrụ mbụ ya bụ na Pugu Kaolin Mines Limited (nke a maara ugbu a dị ka STAMICO), ebe ọ rụrụ ọrụ dị ka onye na-ahụ maka eletrik site na afọ 1983 ruo  na afọ 1987. N'afọ 1992 ruo na afọ 2005, ọ rụrụ ọrụ dị ka onye injinia eletrik, maka Tanzania Electric Supply Company Limited (TANESCO), ụlọ ọrụ na-ahụ maka ọkụ eletrik nke Tanzania, nke na-ahụ anya maka mmepụta ọkụ eletrik, nnyefe ọkụ eletrik na nkesa ọkụ eletrik. Na TENESCO, ọ na-ahụ maka atụmatụ, iwu akara na ọrụ.

## Ọrụ ndọrọ ndọrọ ọchịchị ya
Ọ banyere na ndị omeiwu n'afọ 2005 na tiketi ndọrọ ndọrọ ọchịchị CCM. N'oge mbụ ya na ndị omeiwu, ọ rụrụ ọrụ na kọmitii ndị omeiwu na Investment, Energy na Minerals. Ọ rụkwara ọrụ na National Executive Committee (NEC) n'oge ahụ. A họpụtara ya ọzọ n'afọ 2010. N'oge nke abụọ ya, ọ rụrụ ọrụ dị ka onye isi oche nke kọmitii ndị omeiwu na ụlọ ọrụ na azụmahịa, site na afọ 2010 ruo nah afọ 2011. Ọzọkwa n'otu oge ahụ, ọ bụ onye otu kọmitii ndị omeiwu na-ahụ maka ihe gbasara iwu, ezi ọchịchị na gọọmentị ime obodo.

Site na afọ 2011 ruo na afọ 2015, ọ rụrụ ọrụ n'otu oge ahụ dị ka Kọmishọna Ógbè maka Ógbè Rukwa. Ọ rụkwara ọrụ dị ka onye otu Kansụl Mahadum nke Mahadum Dar es Salaam, yana dịka onye otu kọmitii ndị omeiwu na Nchebe na Nche.

A họpụtara ya ọzọ ka ọ bụrụ onye omeiwu nke ugboro atọ n'usoro n'afọ 2015. N'afọ 2015, a họpụtara ya ka ọ bụrụ osote minista nke agụmakwụkwọ, teknụzụ na ọzụzụ ọrụ aka, na-eje ozi na ikike ahụ ruo n'ọnwa Ọktoba  na afọ 2017 mgbe a họpụtara ọ dị ka osote minisita maka ụlọ ọrụ na azụmahịa.

## Hụkwa nka

* Stella Ikupa Alex
* Kọmitii nke Tanzania

## Ebesidee

## Njikọ mpụga

* Ebe nrụọrụ weebụ nke Nzukọ Ndị Omeiwu nke Tanzania

Òtù:Mmadụ ndi di ndụ
Fatima Talib

**Fatima Talib** (Arabic: , amụrụ na 1 Jenụwarị 1928) bụ onye nkụzi Sudanese na onye na-ahụ maka ikike ụmụ nwanyị nke kpọkọtara nzukọ mbụ naanị ụmụ nwanyị na Sudan.

## Ịgba mbọ
N'afọ 1946, ya na ndị enyi ya na ndị ọrụ ibe ya na Gordon Memorial College, Mahasin Abed Alaal na Khalda Zahir, Talib guzobere Women's Cultural Society (*Jam'ee'yat alfata'yat althaqa'fia*) na Omdurman. E mere ụlọ ọrụ ahụ iji kụziere ma nye ụmụ nwanyị ike ma nye ha nkwado ọha na eze. Iji rụọ ọrụ, ọha mmadụ chọrọ nkwado nke ndị ọchịchị Britain, ya mere a na-akpọsa ya naanị dị ka nchegbu ọha na eze, agbanyeghị na ọ nwere ihe ndọrọ ndọrọ ọchịchị. Ụmụ nwanyị itoolu sonyeere ozugbo, mana mmekọrịta ahụ dịgidere naanị afọ abụọ. N'agbanyeghị ndụ ya dị mkpụmkpụ, ọ dị mkpa n'ihi na ọ bụ nzukọ mbụ ụmụ nwanyị guzobere na Sudan.

N'afọ 1949, Talib ghọrọ nwanyị mbụ so na Muslim Brotherhood. Ụmụnne nwanyị si n'ezinụlọ Al-Mahdi sonyeere ya ma ha abụọ guzobere Women's Development Society.

N'afọ 1952, ya na Khalda Zahir, Hajja Kashif Badri, na ndị ọzọ, Talib guzobere Sudanese Women's Union (الاتحاد النسائي السوداني *al Etihaad al Nisaa'i alSudani*). E mere nzukọ a iji jikọta ma kwalite nsogbu ụmụ nwanyị. Kọmitii ndị isi mbụ bụ Fatima Talib Isma'il, Khalida Zahir na Fatima Ahmed Ibrahim. Talib bụ onye isi ala nke Union site na 1952-6. Ntọala nke Union bụ otu n'ime ihe kachasị mkpa na ọgụ megide ọchịchị ndị na-achị na Sudan. O mere ka ụmụ nwanyị nwee ike ịhazi iji ghọta ma chebe ikike mmekọrịta ha, akụ na ụba na nke obodo. E guzobere ya n'okpuru echiche pan-Africanist na nke socialist.

## BuOge ọ malitere
A mụrụ Talib na 1 Jenụwarị 1928 na Al-Rank, na ndịda Sudan. Nna ya bụ onye isi ndị agha bụ otu n'ime ndị isi na mgbanwe nke 1924. Ọ gụrụ akwụkwọ na Unity High School na Khartoum ma site n'ebe ahụ bụ nwanyị mbụ si Sudan nwetara nzere na Mahadum London.

## Ọrụ
Talib bụ nwanyị mbụ na Sudan ghọrọ onye isi ụlọ akwụkwọ sekọndrị. N'oge ọrụ ya, ọ rụrụ ọrụ na Yemen, na-enye atụmatụ maka agụmakwụkwọ ụmụ nwanyị. N'afọ 2004, a gbara Talib ajụjụ ọnụ banyere ọrụ ya na nkwado ụmụ nwanyị Sudan.

## Ebensidee

 
Òtù:Mmadụ ndi di ndụ
Célestine Ouezzin Coulibaly

**Makoukou Célestine Ouezzin Coulibaly-Traoré**, née **Macoucou Traoré**, (amụrụ n'ihe dị ka 1910-1914 - 1997) bụ onye ndú na-emegide ọchịchị na French West Africa. O nyere aka guzobe ngalaba ụmụ nwanyị nke Rassemblement Démocratique Africain na Côte d'Ivoire na Upper Volta, wee bụrụ odeakwụkwọ ukwu ya na afọ 1948. N'afọ 1958, a họpụtara ya ka ọ bụrụ Minista na-ahụ maka mmekọrịta ọha na eze nke Upper Volta, ma eleghị anya na-eme ka ọ bụrụ nwanyị mbụ sonye na kansụl na gọọmentị ọ bụla na-asụ French na Odida anyanwu Afrika.

## Akụkọ ndụ
A mụrụ Ouezzin Coulibaly na mpaghara Banfora na Odịda ọdịda anyanwụ nke Burkina Faso nke taa, nke a maara mgbe ahụ dị ka Upper Volta. A maara ya mgbe a mụrụ ya dị ka Macoucou Traoré (ma ọ bụ Makoukou Traoré), ọ bụ nwa nwanyị Balla Traoré, onye bụ onyeisi Sindou Canton. Agụmakwụkwọ ya ruru na diplọma nkuzi. N'afọ 1930, ọ lụrụ Daniel Ouezzin Coulibaly, nweta aha Célestine n'afọ 1931 mgbe e mere ya na di ya baptizim dị ka ndị Roman Katọlik.

O nyere aka guzobe ngalaba ụmụ nwanyị nke Rassemblement Démocratique Africain na Côte d'Ivoire na Upper Volta, wee bụrụ odeakwụkwọ ukwu ya na afọ 1948. Ouezzin Coulibaly bụ otu n'ime ndị duuru ihe dị ka ụmụ nwanyị 1,500 gaa n'ụlọ mkpọrọ na Grand-Bassam na 24 Disemba, na afọ 1949 na-akpọ maka ntọhapụ nke di ha bụ ndị, dị ka ndị otu nnwere onwe PDCI-RDA, ndị ndị ọchịchị France tụrụ mkpọrọ n'ebughị ụzọ kpee ikpe. Ya na ndị isi ibe ya Anne-Marie Raggi, Marguérite Sacoum, Odette Yacé na Marie Koré, enwere ike iwere ya dịka otu n'ime ndị ọsụ ụzọ nke nnwere onwe nke Ivory Coast.

N'abalị iri abụọ na anọ n'ọnwa Ọktoba n'afọ 1958, a họpụtara Ouezzin Coulibaly ka ọ bụrụ Minista na-ahụ maka mmekọrịta ọha na eze, ụlọ na ọrụ nke Upper Volta. Nhọpụta ya bụ nke mbụ maka nwanyị na French West Africa, o yiri ka ọ bụ mmepe na-ekwe nkwa. Otú ọ dị, ọ bụghị mgbanwe dị ka ọ nwere ike iyi ka ọ mere nanị izu isii mgbe ọnwụ di ya, onye bụbu onye isi oche nke Council na Upper Volta. Ọ bụ ezie na ọnwụ ya nwere ike ịbụ akụkụ dị mkpa na nhọpụta ya, dị ka onye nkuzi ụlọ akwụkwọ a zụrụ azụ na otu n'ime ụmụ nwanyị ole na ole gụrụ akwụkwọ na mba ahụ, ọ ruru eru maka ọnọdụ ahụ n'ezie.

Mgbe ọ hapụsịrị ọkwa ahụ na 1959, n'agbanyeghị na ọ bụ nwanyị mbụ so na nzukọ mba ahụ, eziokwu ahụ bụ na ọ nwetaghị ọkwa gọọmentị mgbe nnwere onwe Upper Volta na afọ 1960 nwere ike iwere ya dị ka nzọụkwụ azụ maka ọrụ ndọrọ ndọrọ ọchịchị nke ụmụ nwanyị. Na-anọchite anya Upper Volta, a họpụtara Ouezzin Coulibaly ka ọ bụrụ onye omeiwu nke French Community na 30 Eprel, na afọ 1959 ebe ọ nọdụrụ na Kọmitii maka Transport na Telecommunications. Ọ nọ n'ọkwa ahụ ruo na 16 Machị, na afọ 1961.

## Ebenside

Òtù:Ọmụmụ 1910
Òtù:Ọnwụ afọ 1977
Ivan Toms

**Ivan Toms** (Julaị 11, 1952 na Machị 25, 2008) bụ dọkịta South Africa, onye lụsoro ọchịchị oge ịkpa ókè agbụrụ ọgụ dị ka onye a ma ama na-emegide ịkpa ókè megide ịkpa ókè. N'oge ọnwụ ya n'afọ 2008, Toms na-eje ozi dị ka onye nduzi ahụike maka obodo Cape Town, South Africa.

A mụrụ Ivan Toms na Cape Town n'ụbọchị 11 Julaị 1952. Ọ natara akara ugo mmụta ọgwụ na Mahadum Cape Town n'afọ 1976. Ọ gara Glenwood High School na Durban site n'afọ 1965 ruo afọ 1969.
Ọ bụ osote onye isi n'afọ 1969. Enwere ike ịchọta okwu otuto nye Ivan na: .

E debara aha Toms n'ọrụ mba na South African Defence Force (SADF), dị ka dọkịta na-abụghị onye agha n'afọ 1978. Ọ megidere ebumnuche nke SADF, mana ọ jụrụ ịhapụ South Africa. Ọ nọrọ ọtụtụ n'ime ọnwa isii ya dị ka dọkịta na Namibia, nke a maara mgbe ahụ dị ka South West Africa ma bụrụ nke South Africa na-achịkwa.

## Ebenside
Sittou Raghadat Mohamed

**Sittou Raghadat Mohamed** (amụrụ na 6 Julaị, na afọ 1952), bụ onye Comorian bụbu minista na osote onye Comoros, ọ bụkwa nwanyị Comorian mbụ a họpụtara ka ọ bụrụ onye isi ọchịchị, dị ka odeakwụkwọ nke steeti maka ọnụ ọgụgụ mmadụ na ọnọdụ ụmụ nwanyị.Ndị mgbasa ozi Comorian akọwala ya dị ka ihe nnọchianya nke ọgụ ụmụ nwanyị Comoran, yana dị ka onye ọsụ ụzọ na ebe a na-atụle ụmụ nwanyị na Comoros, ọ bụkwa nwanyị mbụ minista na onye nnọchi anya a họpụtara na Comoros.

## Oge ọ malitere
A mụrụ Sittou Raghadat Mohamed na 6 Julaị na afọ 1952 na Ouani, Anjouan, Comoros.

## Ọrụ
Mohamed bụ onye nkuzi ruo ọtụtụ afọ, na-akụzi French, akụkọ ihe mere eme na ọdịdị ala n'ụlọ akwụkwọ sekọndrị na kọleji dị iche iche na Comoros.

N'ọnwa Ọgọstụ n'afọ 1991, ọ ghọrọ nwanyị Comorian mbụ a họpụtara ka ọ bụrụ onye isi ọchịchị, dị ka odeakwụkwọ nke steeti maka ọnụ ọgụgụ mmadụ na ọnọdụ ụmụ nwanyị, site n'aka Onye isi ala Said Mohamed Djohar.

Site na na afọ 1991 ruo na afọ 1996, ọ malitere ọrụ ndọrọ ndọrọ ọchịchị dị elu: Kọmishọna Ukwu maka Ọnọdụ nke Ụmụ nwanyị 3, Minista nke Social Affairs, Onye ndụmọdụ pụrụ iche nye Onye isi ala nke Republic, osote odeakwụkwọ ukwu nke gọọmentị, onye a họpụtara dịka osote.

Na mgbakwunye na ọrụ ndọrọ ndọrọ ọchịchị ya, ọ bụ onye nkuzi na IFERE (Institute for Teacher Training and Research in Education) na Mahadum Comoros na onye isi oche nke FAWECOM (Forum of Educators in the Comoros), alaka nke NGO FAWE (Forum nke African Educators) ruo ọtụtụ afọ.

Na nnọkọ nnọkọ nke 2 Mee, na afọ 1994, Mohamed, onye bụ Minista na-ahụ maka mmekọrịta mmadụ na ibe ya, ọnụ ọgụgụ mmadụ, ọrụ na ọrụ, kpọrọ oku maka "nkwado maka atụmatụ mmepe na-adịgide adịgide nke gọọmentị ya; mgbanwe na ihe ndị metụtara akụ na ụba nke na-emetụta akụ na ụba SIDS; mmụba ODA; na azụmahịa kachasị mma. "

Na Nzukọ nke iri na otu nke Nzukọ UN maka ụmụ nwanyị na Beijing na Septemba, na afọ 1995, Mohamed kwuru na e meela ọganihu dị ịrịba ama na "ịkwalite ụmụ nwanyị" na Comoros, na nwanyị a họpụtara na Ụlọikpe Kasị Elu, na ụmụ nwanyị na National Assembly, mana na mba ahụ chọrọ nkwekọrịta ego ka ukwuu site na mba ndị mepere emepe iji dozie ịda ogbenye, nsogbu na ọrịa na-efe efe.

N'afọ 2001, a kpọrọ ya "onye na-arụ ọrụ raara onwe ya nye".

Sittou Raghadat Mohamed bụ odeakwụkwọ ukwu nke otu ndọrọ ndọrọ ọchịchị RDR (Rally for Democracy and Renewal), na onye kansụl obodo maka obodo Ouani (Ndzuwani-Comoros).

## Ebenside

Òtù:Mmadụ ndi di ndụ
Òtù:Ọmụmụ 1952
Òtù:Pages with unreviewed translations
Zakia Meghji

**Zakia Hamdani Meghji** (amụrụ na ọnwa 31 Disemba na afọ 1946) bụ onye ndọrọ ndọrọ ọchịchị Tanzania nke jere ozi dị ka nwanyị mbụ Minista na-ahụ maka ego site na afọ 2006 ruo na afọ 2008. Ọ bụ nwanyị mbụ nwere ọkwa a.
Ọ rụkwara ọrụ dị ka minista na-ahụ maka njem nleta, ka bụ Minista na-arụ ọrụ ogologo oge na mba ahụ, onye wetara ọtụtụ mgbanwe dị mma na Minista ahụ. 

## Ebesidee


Òtù:Mmadụ ndi di ndụ
Eva Habil

**Eva Habil** (إيفا هابيل na Arabic) bụ onye ọka iwu Ijipt. N'afọ 2008, ọ ghọrọ nwanyị mbụ bụ onyeisi obodo Ijipt mgbe a họpụtara ya ka ọ bụrụ onyeisi obodo Kom Buha, obodo dị na Upper-Egypt nke nwere ihe dị ka mmadụ 10,000. A họpụtara ya karịa ụmụ nwoke ise, gụnyere nwanne ya nwoke.

A mụrụ Habil na Kom Buha . Dị ka ọtụtụ ndị bi n'obodo ahụ, ọ bụ Onye Kraịst Coptic. Nna ya bụ onye isi obodo ebe ahụ ruo n'afọ 2002. Ọ gụrụ ma rụọ ọrụ iwu na mpaghara Cairo, ọ bụkwa onye otu National Democratic Party.

## Ebenside

Òtù:Mmadụ ndi di ndụ
Nafisa Abu Bakr al-Malik

link=//upload.wikimedia.org/wikipedia/commons/thumb/e/eb/%D9%86%D9%81%D9%8A%D8%B3%D8%A9_%D8%A7%D9%84%D9%85%D9%84%D9%8A%D9%83.jpg/192px-%D9%86%D9%81%D9%8A%D8%B3%D8%A9_%D8%A7%D9%84%D9%85%D9%84%D9%8A%D9%83.jpg|thumb|192x192px|Onye ọsụ ụzọ agụmakwụkwọ na Sudan
**Nafisa Abu Bakr** al-Malik (Arabicنفيسة ابو بكر الملي ) amụrụ na 1932 na Rufa'a, Sudan, n'ihi na nna ya na-agafe ugboro ugboro ọ gụrụ akwụkwọ na Rufa 'a, Port Sudan na Khartoum North ma gụchaa agụmakwụkwọ ya n'etiti na ụlọ akwụkwọ ụmụ nwanyị Omdurman.

Onye nkuzi Sudanese na otu n'ime ụmụ nwanyị ọsụ ụzọ na agụmakwụkwọ n'oge ọchịchị, Almalik bụ onye ndọrọ ndọrọ ọchịchị na onye nkuzi a zụrụ azụ site na ọrụ.

## Ọrụ
Al-malik bụ otu n'ime ndị guzobere Union of Sudanese Women Teachers na 1949, edepụtara aha ya dị ka onye otu mgbe njikọ ahụ nwere nzukọ nke abụọ ya na 24 Eprel 1952.

Ọ sonyeere ọrụ ụlọ akwụkwọ praịmarị mgbe ọ gụsịrị akwụkwọ na kọleji ọzụzụ ndị nkuzi. N'afọ 1947, ọ gara akwụkwọ iru eru n'ụlọ akwụkwọ ndị nkuzi dị n'etiti maka ụmụ nwanyị, ọ sonyeere kọleji ọzụzụ ndị nkuzi dịka onye nkuzi ụlọ akwụkwọ wee bụrụ onye isi ụlọ akwụkwọ mgbe nna ya nwụsịrị n'afọ 1969.

## Ọrụ ndọrọ ndọrọ ọchịchị
 

## Ebensidee


Òtù:Mmadụ ndi di ndụ
De Vink

**Aha nna De Vink** sitere Dutch na Afrikaans. Aha nna nkea  pụtara "finch". Ọ nwere ike izo aka na:

* Gregory de Vink (afọ puku nari itoolu iri itoolu na asatọ rue afọ puku  iri abụọ na abụọ, onye na-agba ịnyịnya ígwè na Ndịda Africa
* Jacques de Vink (amụrụ n'afọ puku nari itoolu iri anọ na abụọ), onye egwuregwu volleyball Dutch
Louise Nørlund

thumb|Louise Nørlund
**Marie Sørine** ***Louise*** **Nørlund** (1854 ruo 1919) bụ onye Danish na-ahụ maka ụmụ nwanyị na onye na-ahụ n'udo. Ọ bụ onye guzobere na onye isi oche nke Danske Kvindeforeningers Valgretsforbund ma ọ bụ DKV (Danish Women's Society's Suffrage Union) n'afọ 1898 ruo afọ 1908 1909.

Ọ bụ nwa nwanyị nke onye ọrụ ugbo na onye omeiwu Mikkel Hasle Christiansen (1816 ruo 83) na Ane Jacobsdatter (182088). Ọ lụrụ onye nta akụkọ na onye na-ebipụta akwụkwọ bụ Niels Jensen Nørlund (1854 ruo 1894) na 1881, mana di na nwunye ahụ gbara alụkwaghịm na 1892, mgbe ọnwụ nke di mbụ ya gasịrị, a hapụrụ ya n'ọrụ zuru oke maka naanị nwa ha, Agnes.

Louise Nørlund nwere mmasị na ndọrọ ndọrọ ọchịchị n'oge ọ bụ nwata, ebe ụlọ nne na nna ya bụ ebe etiti maka ndị ndọrọ ndọrọ ọchịchị. Ọ gara ule onye nkuzi ya na Beyer, Bohrs og Femmers Course ma were ya n'ọrụ dị ka onye nkuzi na Larslejstrædes Skole na 1878ń1910. N'ọrụ ya, o sonyere na ntọala nke Kbh.s Kommunelærerindeforening (The Copenhagen Association of Female Teachers) n'afọ 1891. Ọ na-etinye aka na udo: ọ bụ onye otu Dansk Fredsforening (Danish Peace Movement), ebe ọ na-arụsi ọrụ ike dị ka ọkà okwu na onye edemede na onye nnọchiteanya na nzukọ udo ụmụ nwanyị nke mba ụwa na Hague n'afọ 1915, ebe e guzobere Women's International League for Peace and Freedom.
Youdith Imre

**Youdith Imre** (b. 1929-) bụ onye ndọrọ ndọrọ ọchịchị Etiopia. Ọ rụrụ ọrụ dị ka osote minista na-ahụ maka ihe gbasara mba ofesi n'afọ 1966-1971, na osote minisita na-ahụkarị ihe gbasara mba ọzọ n'afọ 1971-1975. Ọ bụ nwanyị mbụ bụ minista na Etiopia. Ọ bụ onye nnọchi anya na Denmark, Sweden, Norway, Finland na Iceland na afọ 1975-1977.

## Ebenside
Victoria Yar Arol

**Victoria Yar Arol** (1948), bụ onye ndọrọ ndọrọ ọchịchị Sudan.  Nwanyị mbụ si Southern Sudan gụrụ akwụkwọ na Mahadum nke Khartoum ọ mechara bụrụ onye ndọrọ ndọrọ ọchịchị nwere oche na nzukọ mpaghara maka Bahr el Ghazal Province na National Peoples Assembly of Sudan.

## Ọrụ
A mụrụ Victoria Yar Arol na 1948 na Sudan.  Ọ bụ nwa nwanyị nke onye isi agbụrụ Dinka nke nwere ọtụtụ ndị nwunye na ụmụ 20 ruo 30. Arol bụ onye mbụ n'ezinụlọ ya na-aga ụlọ akwụkwọ mgbe niile.  Ọ bụ nwanyị mbụ si Southern Sudan ịbanye na Mahadum nke Khartoum, gụsịrị akwụkwọ na nzere na akụ na ụba na sayensị ndọrọ ndọrọ ọchịchị na afọ 1960.

Arol lụrụ Toby Maduot, onye dọkịta na onye ndọrọ ndọrọ ọchịchị nke ga-emesị bụrụ onyeisi oche nke Sudan African National Union (SANU), ha nwere ụmụ atọ.  Arol bụ onye otu SANU ma bụrụ nwanyị mbụ a họpụtara na People's Regional Assembly maka Bahr el Ghazal Province, ebe ọ bụ onye isi oche kọmitii na-emegide nrụrụ aka.  A họpụtara ya ka ọ bụrụ osote minista na odeakwụkwọ mpaghara nke Sudanese Socialist Union na 1979.  N'afọ 1979, ọ tụrụ aro ka e weghachite obodo ndị a na-ese okwu nke Abyei, Kurmuk na Kafia Kingi na mpaghara ndịda dịka a na-ejikọta ha tupu nnwere onwe.  O mechara nwee oche na National Peoples Assembly of Sudan dị ka onye nnọchi anya nwanyị.

Ọ bụ nwanne nne nke onye ndọrọ ndọrọ ọchịchị Nyandeng Malek Deliech, gọvanọ steeti nke Warrap.   Mgbe Deliech fọrọ nke nta ka ọ gụchaa akwụkwọ praịmarị ya n'ihe dị ka afọ 1977, Arol kpọọrọ ya gaa Juba ka ọ gaa n'ihu na agụmakwụkwọ ya kama ịhapụ na ngwụcha ụlọ akwụkwọ praịm dị ka ọ dị n'obodo ya.  Arol nwụrụ n'afọ 1980.  Onye isi ala South Sudan Riek Machar kwuru na ọ bụ ihe na-akpali ụmụ nwanyị Southern Sudan.

## Ebensidee
Liberata Mulamula

**Liberata Mulamula**, née **Rutageruka** (*amụrụ* n'afọ 1956) bụ onye nnọchi anya mba Tanzania na onye ndọrọ ndọrọ ọchịchị jere ozi dị ka Minista na-ahụ maka ihe gbasara mba ofesi na imekọ ihe ọnụ n'Ebe Ọwụwa Anyanwụ Afrịka site n'April 2021 ruo Ọktoba 2022. Onye isi ala Samia Suluhu họpụtara ya, na 31 Machị 2021 ma ṅụọ iyi n'ọkwa na 1 Eprel 2021.

Ambassador Mulamula nwere akụkọ ihe mere eme 35+ afọ dị ka onye nnọchi anya mba ọzọ na onye nchịkwa na Ministry of Foreign Affairs and Regional Cooperation nke Tanzania, gụnyere dị ka onye isi ala Tanzania na United Nations na New York City, Canada na United States of America.

Tupu ọ laa ezumike nká n'ọrụ nnọchiteanya na Eprel 2016, ọ rụrụ ọrụ dị ka odeakwụkwọ na-adịgide adịgide na Ministry Foreign Affairs and East African Cooperation, maka ọnwa asaa, n'etiti ọnwa Mee na afọ  2015 ruo ọnwa Disemba na afọ 2015.

Ọ rụkwara ọrụ dị ka onye isi odeakwụkwọ mbụ nke International Conference on the Great Lakes Region (ICGLR), nke dị na Bujumbura, Burundi, site na afọ 2006 ruo na afọ 2011. N'ọrụ a, ọ lekọtara Peace, Stability and Development na mba iri na otu na mpaghara Great Lakes nke Africa.

## Mmalite na agụmakwụkwọ ya
A mụrụ Liberata Rutageruka n'ọnwa Eprel na afọ 1956 na Misenyi, Kitobo Musibuka, Bukoba District, na Kagera Region. O nwere ejima aha ya bụ *Iluminata Maerere onye jere ozi dị ka UNDP* sèa Lione . Ọ gara ụlọ akwụkwọ praịmarị n'ógbè ahụ, malite mgbe ọ dị afọ isii. Ọ gụsịrị akwụkwọ O-Level na Tabora Girls School na 1973. Ọ gara n'ihu gụsịrị akwụkwọ na diplọma ụlọ akwụkwọ sekọndrị site na Mzizima Secondary School na afọ 1975, mgbe ọ gụsịrị akwụkwọ A-Level.

Site na afọ 1977 ruo afọ 1980, Liberata gụrụ akwụkwọ na Mahadum nke Dar es Salaam, gụsịrị akwụkwọ na nzere Bachelor of Arts, na-agụ akwụkwọ na sayensị ndọrọ ndọrọ ọchịchị na mmekọrịta mba ụwa. O mechara nweta nzere Master of Arts na Gọọmentị na ndọrọ ndọrọ ọchịchị, na Mahadum St. John na New York City, n'afọ nke 1989. Ka oge na-aga, Mahadum St. John nyere ya diplọma postgraduate na International Law.

## ndọrọ ndọrọ ọchịchị ya
Ọ bụ ezie na Liberata bụ onye na-arụ ọrụ na mmekọrịta mba na mba, ọ banyeghị na ndọrọ ndọrọ ọchịchị ruo mgbe Onye isi ala Jakaya Kikwete họpụtara ya, dị ka odeakwụkwọ na-adịgide adịgide na Ministry of Foreign Affairs na afọ 2015. Mgbe onye isi ala John Magufuli nwụsịrị na mberede, a họpụtara ya dị ka Minista ọhụrụ nke Mmekọrịta Mba Ọzọ na ọnwa 31 Machị na afọ 2021 na 6th Cabinet nke Tanzania. A họpụtara Mulamula n'otu oge ahụ, n'otu akụkụ ahụ ka ọ bụrụ onye omeiwu nke mba Tanzania (2020-2025).

## Ndụ onwe onye ya
A mụrụ Liberata Rutageruka na ọnwa 10 Eprel nke afọ 1956 na obodo Muleba, Bukoba, Kagera Region. Ọ bụ nne ụmụ abụọ.

## Ebesidee

## Njikọ mpụga

* Nkọwa dị mkpirikpi Ka ọ dị na 31 Machị 2021.
* Were ise na onye nnọchi anya Liberata Mulamula: Na-etinye ụmụ nwanyị n'ihu na n'etiti usoro udo na nchekwa Africa (Interview) Ka ọ na-erule 3 Ọgọst 2020.
Òtù:Mmadụ ndi di ndụ
Fozia Hashim

**Fozia Hashim** bụbu onye isi ụlọ ikpe dị elu nke Eritrea . Ọ bụ nwanyị Alakụba nke sitere na Jeberti. N'afọ 1993, a họpụtara ya ka ọ bụrụ Minista Ikpe Ziri Ezi.

Dị ka Minista Ikpe Ziri Ezi, ọ bụ ya na-ahụ maka ịhazigharị usoro ụlọ ikpe na idepụta kodu iwu ọhụrụ. Ọfịs ya na-enyocha nkwupụta na iwu niile. N'okpuru idu ndú ya, ụlọ ikpe obodo ahọpụtala ndị majie ha.

## Ebenside

Òtù:Mmadụ ndi di ndụ
Òtù:All articles with unsourced statements
De Waal (surname)

**Aha nna De Waal** sitere obodo Dutch Ntụgharị ya pụtara "Walloon". Na mbụ, ọ pụkwara izo aka na ndị ọzọ na-abụghị ndị Germany na ndị na-asụ French. Ụdị dị iche, mkpụrụ okwu ochie bụ *De Wael*. Ndị ama ama nwere aha nna ahụ gụnyere:

; De Waal

* Alex de Waal (amụrụ n'afọ puku nari itoolu iri isii na atọ), onye Britain na-ahụ maka mmekọrịta mmadụ na ibe ya na onye nchọpụta na nsogbu Afrịka
* Anastasia de Waal, onye nkuzi Britain
* André de Waal (amụrụ n'afọ nari itoolu na iri isii), onye edemede Dutch, osote prọfesọ, onye nwe ụlọ ọrụ na onye ndụmọdụ
* Anna de Waal (afọ puku iri itoolu na isii rue afọ puku iri itoolu iri asatọ na otu), onye ndọrọ ndọrọ ọchịchị Dutch
* Anton de Waal (1837-1917), onye Germany bụ onye Christian na-amụ banyere ihe mgbe ochie na onye Roman Katọlik na-akọ akụkọ ihe mere eme
* Edmund de Waal (amụrụ n'afọ  puku iri itoolu na iri isii na anọ), onye Britain na-ese ite
* Frans de Waal (amụrụ n'afọ  puku iri itoolu iri anọ na asatọ), onye Dutch na-amụ banyere agbụrụ
* Hugo de Waal (1935-2007) Bishọp nke Thetford, nwa nwanne Victor
* Jan Hendrik de Waal Malefijt (1852), Minista Dutch nke Colonial Affairs
* Johan de Waal (amụrụ n'afọ 1949), onye ndọrọ ndọrọ ọchịchị Namibia
* Kit de Waal (amụrụ n'afọ 1960) aha njirimara nke onye edemede Irish / British Mandy O'Loughlin
* Pieter de Waal (1899-1977), ọchịagha Ndịda Africa
* Nicolaas Frederic de Waal (1853 Xi1932), onye nchịkwa Dutch nke Cape Province na Ndịda Africa
* Rein de Waal (1904-1985), onye Dutch na-egwu egwuregwu hockey
* Simon de Waal (amụrụ n'afọ 1961), onye edemede Dutch
* Thomas de Waal (amụrụ n'afọ 1966), onye nta akụkọ Britain
* Victor de Waal (amụrụ 1929), onye ụkọchukwu Anglican nke Britain, nna Alex, Edmund na Thomas
* Willem de Waal (amụrụ n'afọ 1978), onye na-agba bọọlụ rugby union nke Ndịa Africa

; De Wael / Dewael

* Cornelis de Wael (1592 1910), onye na-ese ihe, onye na-akpụ ihe na onye ahịa Flemish
* Jan de Wael I (15581633), onye na-ese ihe na onye na-agụ ihe na Flemish, nna Cornelis na Lucas
* Jan Baptist de Wael (1632-1670s), onye na-ese ihe na onye na-ebi akwụkwọ na Ịtali
* Johan de Wael (15941663), onye isi obodo Dutch nke Haarlem nke Frans Hals gosipụtara
* Leopold De Wael (1823-1892), onye ahịa Belgium na onye isi obodo Antwerp
* Lucas de Wael (15911661), onye na-ese ihe, onye na-akpụ ihe na onye ahịa Flemish
* Michiel de Wael (15961659), onye na-aṅụ mmanya Dutch nke Frans Hals gosipụtara
* Monique De Wael (amụrụ n'afọ 1937), onye edemede America a mụrụ na Belgium nke akụkọ ifo nke Holocaust
* Patrick Dewael (amụrụ n'afọ 1955), onye ndọrọ ndọrọ ọchịchị Belgium, Minista-Onye isi ala nke Flanders
Abuk Payiti Ayik

**Abuk Payiti Ayik** bụ onye ndọrọ ndọrọ ọchịchị South Sudan. Ọ bụ onye otu Transitional National Legislative Assembly nke mba ahụ, na-anọchite anya Sudan People's Liberation Movement ma na-eduga Gender, Social Welfare, Youth, and Sports Committee.

Payiti tinyere aka n'ịkwalite ikike ụmụ nwanyị n'oge usoro udo tupu nnwere onwe South Sudan.

## Ọrụ ndọrọ ndọrọ ọchịchị
Tupu nnwere onwe, Abuk Payiti nọchitere anya Malakal, mpaghara ókèala Sudan nke a na-ese okwu n'etiti ugwu na ndịda, na Nzukọ Ndị Omeiwu nke Southern Sudan. O sokwa na kọmitii nwoke na nwanyị nke ahụ.

O nyere aka kwado maka mkpa ụmụ nwanyị n'oge usoro udo na n'oge ederede nke nkwekọrịta udo zuru oke na gọọmentị Sudan.

Payiti nwere njikọ na Sudan People's Liberation Movement ma tinye aka na Women Commission.

Mgbe nnwere onwe gasịrị, ọ ghọrọ onye nnọchi anya Malakal County na Upper Nile State na National Legislative Assembly. Ọ rụrụ ọrụ na ndị omeiwu dị ka onye isi oche nke kọmitii na Gender, Social Welfare, Youth & Sports ma mesịa bụrụ onye isi oche kọmitii ahụike.

Dị ka onye na-akwado ikike ụmụ nwanyị, Payiti etinyewokwa aka na South Sudan Women General Association na Sudanese Women Empowerment for Peace, na-eje ozi dị ka onye nduzi nke tebụl nwoke na nwanyị nke ikpeazụ maka mpaghara ndịda.

The Sudan Tribune kọwara ya dị ka "onye omeiwu dị jụụ ma na-agbaso omenala".

## Ndụ onwe onye
Payiti lụrụ Peter Adwok Nyaba, onye ndọrọ ndọrọ ọchịchị ibe ya nke jere ozi dị ka minista agụmakwụkwọ dị elu, sayensị, na teknụzụ. E jidere ya n'afọ 2013 ma tinye ya n'ụlọ mkpọrọ, o mechara gbaga mba ọzọ na Nairobi.

Nwa ya nwanyị Keni Peter Adwok Nyaba bụ onye nnọchi anya mba South Sudan.

## Ebensidee

Òtù:Mmadụ ndi di ndụ
Òtù:Pages with unreviewed translations
De Vries

thumb|Adriaen de Vries.png
**De Vries** bụ otu n'ime aha nna Dutch a na-ahụkarị. Aha nna De Vries na-egosi mmalite ala: "Vriesland" bụ mkpụrụ okwu ochie nke mpaghara Dutch nke Friesland (Frisia). N'ihi ya, "de Vries" pụtara "Frisia". A gbanwere aha ahụ ka ọ bụrụ "DeVries", "de Vries", ma ọ bụ "Devries" na mba ndị ọzọ.

## Ndị ọkà mmụta

* Barend de Vries (afọ puku itoolu iri abụọ na ise rue afọ puku iri abụọ na iri) Ọkà mmụta akụ na ụba Dutch na World Bank
* Benjamin de Vries (amụrụ n'afọ 1923) bụ onye Dutch-Israeli na-akọ akụkọ ihe mere eme nke akụ na ụba
* Gerda de Vries, onye Canada na-eme mgbakọ na mwepụ
* Glen de Vries
* Gustav de Vries (1866-1934) onye Dutch na-eme mgbakọ na mwepụ
* Hans de Vries (amụrụ n'afọ 1927) Ọkọ akụkọ ihe mere eme nke akụ na ụba Dutch
* Hent de Vries (amụrụ n'afọ 1958) Ọkà ihe ọmụma Dutch
* Hessel de Vries (1916-1959) Ọkà mmụta sayensị Dutch
* Hugo de Vries (1848-1935) Dutch botanist na geneticist
* Jan de Vries (onye na-asụ asụsụ) (1890-1964) Onye na-akọ akụkọ ifo Dutch German
* Jan de Vries (ọkọ akụkọ ihe mere eme) (1943) Ọkọ akụkọ ihe nkiri America
* Jouke de Vries (amụrụ n'afọ 1960)
* Jurn de Vries (amụrụ n'afọ 1940) bụ ọkà mmụta okpukpe na onye nta akụkọ Dutch
* Keith DeVries (1937-2006) Onye America na-amụ banyere ihe ochie
* Kelly DeVries (amụrụ n'afọ 1956) Ọkọ akụkọ ihe mere eme nke oge ochie nke America
* Marc de Vries (amụrụ n'afọ 1958) Ọkà mmụta sayensị Dutch
* Margaret Garritsen de Vries (1922 na 2009)
* Philip James DeVries (amụrụ n'afọ 1952) bụ onye America na-amụ banyere ụmụ ahụhụ na ihe ndị na-ahụ maka evolushọn
* Rheta Devries (1936-2012) Onye nkuzi America
* Susanna de Vries (amụrụ n'afọ 1936) Ọkọ akụkọ ihe mere eme nke Australia
Rebecca Joshua Okwaci

**Rebecca Joshua Okwaci** bụ onye ndọrọ ndọrọ ọchịchị South Sudan, na Minista nke Telecommunications na Postal Services na Gọọmentị nke Republic of South Sudan . Ọ bụ "onye na-eme mkpọsa udo na onye na-akwado ọrụ ụmụ nwanyị na udo", ọ bụkwa onye guzobere ọtụtụ òtù ụmụ nwanyị Sudanese, South Sudanese ma ọ bụ pan-African, gụnyere ịbụ odeakwụkwọ ukwu nke Women Action for Development. N'ọnwa Disemba afọ 2013, Jess Mathias nke The Guardian kọwara ya dị ka onye kwesịrị ekwesị maka ụmụ agbọghọ karịa ụmụ nwanyị a na-efe ofufe dịka Rihanna na Beyoncé.

## Agụmakwụkwọ
Okwaci nwetara nzere bachelọ na asụsụ Bekee, akwụkwọ, na ntụgharị site na Mahadum Alexandria nke Egypt, soro nzere masta na mmepe nkwukọrịta site na Machị Daystar nke Kenya.

## Onye nta akụkọ
Okwaci, n'oge agha obodo nke abụọ nke Sudan na 1986, sonyeere ndị Sudan People's Liberation Movement nke e guzobere ọhụrụ wee malite ịrụ ọrụ dị ka onye nta akụkọ maka Redio SPLA, ebe a maara ya dị ka "olu nke mgbanwe".

## Onye ndọrọ ndọrọ ọchịchị
Na Jenụwarị 2015, Okwaci bịanyere aka na nkwekọrịta ya na onye Kenya ibe ya Fred Matiangi iji tinye eriri fiber optic 600 kilomita n'akụkụ ụzọ Juba-Nadapal-Eldoret. Okwaci duziri ndị nnọchi anya South Sudan, ma kwuo na eriri a ga-eme ka njikọ South Sudan na ụwa ndị ọzọ dịkwuo mma, ọ ga-emekwa ka mmepe, mepụta ohere ọrụ, ma weta udo na nkwụsi ike. A na-atụ anya na a ga-arụcha eriri ahụ tupu ụbọchị a tụrụ anya na a rụchara ya na 2022.

## Ihe ndị ruuru ụmụ nwanyị na ime udo
Okwaci bụ onye guzobere ọtụtụ òtù, Sudanese Women Association, nke dị na Nairobi, Sudanese women Voice for Peace, na Sudanese Women Empowerment for Peace. Ọ bụ odeakwụkwọ ukwu nke Women Action for Development (WAD).

## Ebensidee

Òtù:Mmadụ ndi di ndụ